CELEX: 62013CN0565
Language: mt
Date: 2013-11-04 00:00:00
Title: Kawża C-565/13: Talba għal deċiżjoni preliminari mressqa mill Hovrätten för Västra Sverige (l-Isvezja) fl- 4 ta’ Novembru 2013 — Kammaråklagaren v Ove Ahlström, Lennart Kjellberg, Fiskeri AB Ganthi and Fiskeri AB Nordic

18.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 15/9
            
         Talba għal deċiżjoni preliminari mressqa mill Hovrätten för Västra Sverige (l-Isvezja) fl-4 ta’ Novembru 2013 — Kammaråklagaren v Ove Ahlström, Lennart Kjellberg, Fiskeri AB Ganthi and Fiskeri AB Nordic
   (Kawża C-565/13)
   2014/C 15/13
   Lingwa tal-kawża: L-Isvediż
   
      Qorti tar-rinviju
   
   Hovrätten för Västra Sverige
   
      Partijiet fil-kawża prinċipali
   
   
      Rikorrenti: Kammaråklagaren
   
      Konvenuti: Ove Ahlström, Lennart Kjellberg, Fiskeri Aktiebolaget Ganthi and Fiskeri Aktiebolaget Nordic
   
      Domandi preliminari
   
   
               (1)
            
            
               L-Artikolu 6(1) tal-Ftehim ta’ Assoċjazzjoni fis-settur tas-sajd bejn il-Komunità Ewropea u r-Renju tal-Marokk jista’ jiġi kkunsidrat bħala klawżola ta’ esklużività fis-sens li jeskludi l-possibbiltà għall-bastimenti Komunitarji li jistadu fiż-żoni tas-sajd Marokkini abbażi ta’ liċenzji maħruġa esklużivament mill-awtoritajiet Marokkini kompetenti lill-proprjetarji Marokkini ta’ kwoti tas-sajd?
            
         
               (2)
            
            
               L-Artikolu 6(1) tal-Ftehim ta’ Assoċjazzjoni fis-settur tas-sajd bejn il-Komunità Ewropea u r-Renju tal-Marokk jista’ jiġi kkunsidrat bħala klawżola ta’ esklużività fis-sens li jeskludi l-possibbiltà li jinkrew bastimenti Komunitarji lil kumpanniji Marokkini, permezz ta’ kuntratt ta’ bareboat charter (skont il-formola standard “Barecon 2001” BIMCO Standard Bareboat Charter), sabiex jistadu fiż-żoni tas-sajd Marokkini abbażi ta’ liċenzji maħruġa esklużivament mill-awtoritajiet Marokkini kompetenti lill-proprjetarji Marokkini ta’ kwoti tas-sajd?
            
         
               (3)
            
            
               Ir-risposta għat-tieni domanda tkun differenti fil-każ fejn il-proprjetarju tal-bastiment jagħti wkoll lill-kumpannija Marokkina kompetenza fil-forma ta’ amministrazzjoni u ekwipaġġ tal-bastiment tas-sajd kif ukoll assistenza teknika?
            
         
               (4)
            
            
               Il-Ftehim ta’ Assoċjazzjoni fis-settur tas-sajd bejn il-Komunità Ewropea u r-Renju tal-Marokk jippermetti li r-Renju tal-Marokk jiżviluppa u jeżerċita, b’mod parallel mal-Ftehim, attività nazzjonali tiegħu ta’ sajd pelaġiku industrijali ’l isfel mid-disgħa u għoxrin parallel tat-tramuntana? Fil-każ ta’ risposta affermattiva, dan il-ftehim jagħti lir-Renju tal-Marokk id-dritt li jikri bastimenti tas-sajd li jtajru bandiera ta’ Stat Membru tal-Unjoni Ewropea jew li joħroġ liċenzji direttament lil dawn il-bastimenti, għas-sajd nazzjonali tiegħu, mingħajr l-awtorizzazzjoni tal-Komunità Ewropea?